אביטל אברג'יל

אביטל (טלי) אברג'יל (נולדה ב-10 ביוני 1977) היא שחקנית קולנוע וטלוויזיה ישראלית. אברג'יל נולדה וגדלה ברמת גן. אביטל היא בת זקונים לשלוש אחיות ואח. הוריה התגרשו כשהייתה בת ארבע. אברג'יל צמחונית מגיל 11. בגיל 13 למדה משחק מול מצלמה אצל דוד דנינו בסדנה ליד ביתה במרכז רעות ברמת גן. בהמשך אברג'יל נכנסה לתיאטרון ילדים של ״לירן הפקות״ והשתתפה בהצגות ילדים בכל הארץ במשך שלוש שנים. אחר כך למדה למשחק מול מצלמה במשך שמונה חודשים אצל רות דייכס. אברג'יל למדה בשלושה בתי ספר תיכוניים, ולא עשתה בגרות. בצבא עשתה שירות חלקי במשך חצי שנה בפיקוד העורף. בשנת 1997 שיחקה בסדרה "כחול עמוק" בתפקיד ניצן. בשנת 1999 שיחקה בסרט "חובו של אהרון כהן" גילמה את מאיה כהן. בשנים 1999-2002 שיחקה בתפקיד ראשי בסדרת הנוער "החבר'ה הטובים" ששודרה בערוץ הילדים במשך 3 עונות גילמה את נטלי כהן. בתחילת שנות ה 2000 השתתפה עם השחקן סמי הורי בפרסומת של ״שמנת תנובה״. בשנת 2001 הופיעה בקליפ לשיר של להקת טיפקס "כמו לפני עשרים שנה" לצד בעלה דאז קובי אוז, וכמו כן באותה שנה הופיעה עמו בשבע פרסומות של "חברת החשמל". באותה השנה גם שיחקה בסדרה "טירונות" בתפקיד אסתי אלקיים אחותו של אבנר (אותו גילם אריה שריקי). כמו כן באותה השנה גם שיחקה בסדרה "האישה האחרת" בתפקיד ליאת בן סימון. בשנת 2003 התארחה בסדרת הדרמה של ערוץ 2 "טיפול נמרץ" שיחקה את איריס, אשתו של רון (גיל ססובר). בשנת 2004 שיחקה בסרט "משהו מתוק" בתפקיד מאיה. בשנת 2005 השתתפה בקליפ לשיר "מלכת היופי שלי" בביצוע אייל גולן. באותה השנה גילמה את קרן בסדרה "בוא נתערב" ששודרה בחינוכית. כמו כן באותה השנה שיחקה גם בסדרה "זינזאנה" בתפקיד אלינור. בשנים 2005-2007 השתתפה במשך 3 עונות בסדרת דרמת הנוער "השמיניה" ששודרה בערוץ הילדים. גילמה את אלינור "אלי" מלכי, אחותה הגדולה של רוני (דון לני-גבאי). בשנת 2007 שיחקה בסרט הסטודנטים "הרי את" בתפקיד מיכל. בשנת 2009 השתתפה בסדרה הקומית ״קוויקי״ שיחקה את עדי. בשנת 2010 השתתפה בסרט הקצר ״אפקט הגומייה״ גילמה את כהן. בשנת 2012 הייתה מעצבת ראשית ואחראית על עיצוב גרפי ואנימציה בסדרת הטלוויזיה ״הפרויקט הירוק״. במהלך השנים השתתפה בדיבוב סדרות ילדים לעברית ביניהן, "נארוטו", "מועדון ווינX", "אי-שרדות", "ספיידרמן המדהים", "קוד ליוקו" ו"סיילור מון". בשנת 2019, לאחר שבע שנות הפסקה, שבה לדבב, כאשר היא דיבבה את ג'ייד בסדרה "פט שופ: עולם משלנו". בשנת 2015 השתתפה בסדרה האמריקאית ״Neighbourhood Watch Crime Update״ גילמה את כרמן. בשנת 2017 הופיעה בתחילתו של סרט הקולנוע הבריטי "לטובת הילד" (אנ'), שם שיחקה אם של תאומים סיאמיים. בשנת 2019 התארחה בסדרה "סברי מרנן" גילמה את נורית. בשנת 2023 שיחקה בסדרה "תלאתה" בתפקיד שרה דוידוף, אמם של אלה ומורי. בשנת 1999 נישאה אברג'יל לסולן להקת טיפקס קובי אוז. ביולי 2003 השניים התגרשו. ב-2011 נישאה בשנית לעובד אברהם, יועץ ארגוני בכפר סבא,וב-2012 נולדו לשניים תאומות. ב-2013 עברה עם משפחתה ללונדון. ב-2019 התגרשה בשנית וחזרה לישראל ולקריירת המשחק. בנוסף להיותה שחקנית אביטל למדה אנימציה והיא עוסקת גם בציור ואמנות דיגיטלית. אביטל אברג'יל, ברשת החברתית אינסטגרם אביטל אברג'יל, במיזם "אישים" לתיעוד היצירה הישראלית אביטל אברג'יל, במסד הנתונים הקולנועיים IMDb (באנגלית) רן בוקר, "'החבר'ה הטובים' הייתה סדרה אותנטית", באתר ynet, 24 באוגוסט 2015 מיקי לוין, חוק אביטל: החיים החדשים של אברגיל, באתר nrg‏, 20 ביולי 2012 מפורסמים נוספים ממליצים על ההרצאה הטובה ביותר שתראו אי פעם, באתר ההרצאה הטובה ביותר שתראו אי פעם נחום מוכיח, פנאי פלוס, אוהבים אותך ממש מוגזם, באתר ynet, 30 בנובמבר 2000 אביטל אברג'ל, באתר www.ishim.co.il ערן סויסה, אוז חוזר הניגון, באתר nrg‏, 25 ביולי 2005 בר זגה, חוזרים לניינטיז: כוכבי "החבר'ה הטובים" על השטיח האדום, במדור "פנאי פלוס" באתר ynet‏, 11 בפברואר 2019 מאיה אילה שמש, יופי של אמא: אביטל אברג'ל, באתר "את", 22 באוקטובר 2012